cyanic-selkie/wikianc huggingface dataset:
Manmohan Singh
Maaliskuussa 2015 Singh sai syytteet korruptiosta, rikollisesta salaliitosta ja virka-aseman väärinkäytöstä liittyen hiilikenttien hyödyntämiseen myönnettyihin lisensseihin hänen virkakautensa aikana. Singhiä on pidetty yhtenä Intian rehellisimmistä poliitikoista, vaikka korruptioskandaalit painoivatkin hänen hallitustaan.
Ystävät hämärän jälkeen (vuoden 2008 elokuva)
Ystävät hämärän jälkeen (Låt den rätte komma in) on vuonna 2008 ensi-iltansa saanut ruotsalainen romanttinen kauhuelokuva, jonka on ohjannut Tomas Alfredson ja käsikirjoittanut John Ajvide Lindqvist oman romaaninsa pohjalta.
Elokuvalle on myönnetty useita palkintoja, muun muassa Göteborgin ja Tribecan elokuvajuhlien parhaan elokuvan palkinnot. Göteborgissa elokuva sai palkinnon myös parhaasta kuvauksesta.
Vuonna 2016 elokuva äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Matt Reevesin käsikirjoittama ja ohjaama englanninkielinen versio Ystävät hämärän jälkeen (Let Me In) sai ensi-iltansa vuonna 2010.
Juoni
12-vuotias, koulukiusattu Oskar asuu Blackebergissä, Tukholmassa 1980-luvun alussa. Hän tapaa samanikäisen tytön, Elin, joka on juuri muuttanut Oskarin naapuriin vanhan miehen, Håkanin kanssa. Kaupunginosassa on samoihin aikoihin alkanut tapahtua murhia. Ystävystyttyään Elin kanssa paremmin Oskar saa tietää Elin olevan vampyyri, jolle Håkan kerää verta murhaamalla ihmisiä.
Rupi Kaur
Rupi Kaur (4. lokakuuta 1992, Punjab, Intia) on kanadalainen runoilija, kuvittaja, valokuvaaja ja kirjailija. Kaur tuli tunnetuksi julkaistuaan runojaan Instagramissa, ja sai laajaa suosiota kolmen runokokoelmansa kautta.
Varhainen elämä
Kaur syntyi sikhiperheeseen Punjabissa, Intiassa ja muutti Kanadaan perheensä kanssa neljävuotiaana. Hänen äitinsä innoitti häntä piirtämään ja maalaamaan.
Kaur kävi Turner Fenton Secondary School -lukion, ennen kuin lähti opiskelemaan retoriikkaa ja kirjoittamista Waterloon yliopistoon.
Ura
Kaur esitti runojaan ensi kerran punjabikulttuurikeskuksen kellarissa Maltonissa, Kanadassa vuonna 2009. Hän jakoi lukioaikaisia kirjoituksiaan Internetissä anonyymisti, mutta vuodesta 2013 hän alkoi julkaista töitään omalla nimellään ensin Tumblr-palvelussa ja myöhemmin Instagramissa. Runojensa yhteyteen hän liitti yksinkertaisia kuvituksia.
Kaurin esikoisrunokokoelma Maitoa ja hunajaa julkaistiin marraskuussa 2014. Inspiraatio kokoelman nimeen tuli varhaisesta runosta, jossa Kaur kuvasi, että vaikeiden aikojen läpi selvinneet naiset ovat "pehmeitä kuin maito ja paksuja kuin hunaja". Kokoelma sisältää runoja, proosaa ja kuvataidetta, ja se on jaettu neljään lukuun, joista jokainen käsittelee erilaista teemaa.
Maaliskuussa 2015 osana yliopistonsa valokuvauksen kurssityötä Kaur julkaisi Instagramiin sarjan valokuvia itsestään kuukautisveren tahrimissa vaatteissa ja lakanoissa. Instagram poisti valokuvat, mikä sai Kaurin julkaisemaan sosiaalisessa mediassa yrityksen toimintaa kritisoivan kirjoituksen. Se lähti leviämään viraalisti, mikä toi Kaurin runoille uusia lukijoita. Maitoa ja hunajaa -kokoelmasta otettiin uusi painos, joka myi lopulta yli 2,5 miljoonaa kappaletta maailmanlaajuisesti ja oli The New York Times Best Seller -listalla yli 77 viikkoa. Se käännettiin 25 kielelle.
Kaurin toinen kokoelma Aurinko ja hänen kukkansa julkaistiin lokakuussa 2017. Kokoelman runot kertoivat monista eri aiheista kuten menetys, trauma, toipuminen, naiseus, maahanmuutto ja vallankumous. Sen kirjoittaminen oli Kaurille raskas prosessi, kun hän yritti toistaa ensimmäisen kokoelmansa menestyksen.
Kaur asuu Torontossa, Ontariossa.
Advektio
Advektio on skalaarisen, säilyvän suureen siirtymistä vektorikentässä. Advektiota ymmärretään advektioyhtälöllä.
Rupi Kaur
Tuotanto
Kaurin runot ovat lyhyitä, helposti lähestyttäviä ja rakenteeltaan vapaamittaisia.
Advektio
Käytännössä vektorikenttä voi olla veden virtauskenttä ja skalaarinen suure jonkin aineen pitoisuus vedessä. Meteorologiassa ja oseanografiassa advektio viittaa pääsääntöisesti vaakasuoraan liikkeeseen, usein nimenomaisesti tuulen vaikutuksesta. Tässä yhteydessä advektio-operaattori on Pystysuorana koordinaattina on käytetty z:aa ja painekoordinaatistossa p:tä.
Rupi Kaur
Tuotanto
Kuten gurmukhi-kirjoitusjärjestelmässä, jolla kirjoitetaan Kaurin äidinkieltä pandžabia, hänen runoissaan ei käytetä isoja kirjaimia tai muita välimerkkejä kuin pistettä. Kaur kertoo valinneensa tämän kirjoitustavan kunnioittaakseen kulttuuriaan. Hänen mukaansa tämä kirjainten tasa-arvo kuvastaa hänen maailmankuvaansa.
Advektio
Kansanomaisesti sanottuna advektio on jokin ominaisuuden vähittäistä siirtymistä. Esimerkkinä on säätieteessä lämpimän ilman virtauksen tuoma asteittainen ilman lämpeneminen, lämmin advektio.
Rupi Kaur
Tuotanto
Yleisiä teemoja Kaurin runoissa ovat seksuaalinen hyväksikäyttö, sukupuoli, seksi, rakkaus itsestään huolehtiminen ja sydänsuru.
Vaikutteet
Kaur on saanut inspiraatiota sikhiläisistä pyhistä kirjoituksista kuten Guru Granth Sahibista.
Runoilija Nayyirah Waheed on syyttänyt Kauria plagioinnista, minkä Kaur on kieltänyt. Kaur on kuitenkin todennut ottaneensa vaikutteita Waheedilta.
Suosio
Kaurilla on 4,5 miljoonaa Instagram-seuraajaa.
Tunnustukset
Kaur valittiin vuonna 2017 BBC:n 100 Women -listalle. Seuraavana vuonna Elle-lehti julisti Kaurin yhdeksi vuoden 2018 nousevista taiteilijoista. . The New Republic nimesi hänet vuosikymmenen kirjailijaksi, mitä pidettiin kiistanalaisena valintana.
Samoan kieli
pienoiskuva|Puhuttua samoaa pienoiskuva|Uuden-Seelannin viranomaisten julkaisema tiedote [[Koronaviruspandemia 2019–|koronaviruspandemiasta samoaksi ]] Samoa (omakielinen nimi: Gagana Samoa ) on austronesialainen kieli, jota puhutaan pääasiassa Samoalla ja Amerikan Samoalla. Samoan kielellä on maailmalla noin 510 000 puhujaa. Samoa kuuluu austronesialaisten kielten malaijilaispolynesialaiseen kieliryhmään. Sen läheisimpiin sukulaiskieliin kuuluvat muun muassa tuvalu ja tokelau. Samoalla ei ole tunnettuja murteita ja kielen katsotaan olevan elinvoimainen. .
Kielellä on virallinen asema englannin rinnalla sekä Samoalla että Amerikan Samoalla.
Samoan kielen viikkoa vietetään kesäkuun alussa (vuonna 2021: 30.5.–5.6.) ja sitä tukee Uuden-Seelannin hallitus. Vuoden 2018 väestölaskennan mukaan samoa oli Uuden-Seelannin kolmanneksi puhutuin kieli englannin ja maorin jälkeen, jota puhuu 2,2 % maan väestöstä.
Fonologia ja ortografia
Samoan kieli käyttää 18 kirjainta, joista kirjaimia /h k r/ käytetään vain vierasperäisissä sanoissa. Kirjain G äännetään [ŋ]. Glottaaliklusiilia merkitään heittomerkillä '. Pitkät vokaalit kirjoitetaan pituusmerkillä (ns. macron-viiva): ā ē ī ō ū. Kieltä kirjoitetaan latinalaisin aakkosin.
Vokaalit
Lähde:
Murteet
Samoalla ei ole varsinaisia murteita, mutta puhe- ja kirjakielten välillä on eroa. Samoassa on muodollinen t-tyyli ja puhekielinen k-tyyli. K-tyyli tarkoittaa, että kirjakielen t äännetään k ja n muuttuu ŋ:ksi (kirjoitetaan g). Vaikka k-tyyli on puheessa yleinen, sitä ei koskaan kirjoiteta. Esimerkkilause: tātou nonofo i'inā (istukaamme tuonne) on k-tyylissä kākou gogofo i'igā.
Kielioppi
Samoan sanajärjestys on perusmuodossaan verbi-subjekti-objekti.
Artikkeli
Samoassa on käytössä kaksi artikkelia. Ne ovat "le" ja "se". Artikkelia "le" voidaan käyttää sekä epämääräisenä että määräisenä artikkelina. "Se" on aina epämääräinen artikkeli. Artikkeli jätetään pois, jos substantiivi on monikollinen.
Substantiivi
Samoassa substantiivit voidaan muodostaa verbeistä lisäämällä loppuun päätteitä, kuten "ga", "saga", "taga", "maga" tai "'aga". Esimerkiksi samoan verbi "tuli" tarkoittaa "ajaa". "Tuliga" tarkoittaa ajoa tai ajamista. Joskus substantiivi tulee myös suoraan verbin perusmuodosta. Esimerkiksi sana "tatalo" tarkoittaa "rukoilla" ja sana "‘o le tatalo" tarkoittaa "rukousta".
Monikko voidaan muodostaa poistamalla artikkeli substantiivin edestä tai lisäämällä substantiivin yhteyteen määrää ilmaiseva sana.
Substantiivin perusmuoto näytetään partikkelilla "‘o". Esimerkiksi "‘o le fale" tarkoittaa taloa. Partikkelia käytetään myös erisnimien yhteydessä. Partikkelia "‘o" ei kuitenkaan käytetä, jos substantiivi seuraa jotakin verbiä.
Genetiivi ilmaistaan sanoilla "a" tai "o", jotka tulevat ennen substantiivia. Ei ole mitään erityistä sääntöä, missä jompaakumpaa pitäisi käyttää.
Datiivi muodostetaan sanoilla "mo" tai "ma", jotka vastaavat suomen kielen päätettä "-lle".
Adjektiivit
Adjektiivit muodostuvat yleensä substantiiveista. Samoassa on useita eri tapoja muodostaa adjektiivejä. Niitä ovat esimerkiksi:
TYP (yhtye)
TYP, tai The Young Professionals, on israelilainen elektronista musiikkia  esittävä yhtye, joka solmi levytyssopimuksen Universal Musicin kanssa vuonna 2011. TYPin jäsenet ovat Ivri Lider ja Yonatan Goldstein. Yhtye oli ehdolla vuoden 2011 MTV Europe Music Awardseissa parhaaksi kansainväliseksi bändiksi.
Vinnie Paz
Vincenzo Luvineri (s. 5. lokakuuta 1977 Agrigento, Sisilia, Italia), tunnetaan paremmin taiteilijanimellään Vinnie Paz, on italialaissyntyinen yhdysvaltalainen rap-artisti. Paz on tullut tunnetuksi philadelphialaisessa rap-ryhmä Jedi Mind Tricksissä sekä hiphop-kollektiivi Army of the Pharaohsista. Oltuaan mukana ryhmäprojekteissa vuosien ajan, hän julkaisi debyyttisooloalbuminsa Season of the Assasin vuonna 2010.
Pazin kappaleet ovat usein poliittisia, kaunistelemattomia ja aggressiivisesti räpättyjä ja artisti ammentaakin tekstiensä aiheet usein mm. historiasta, uskonnosta, mytologiasta, rikoksista, sodasta ja salaliittoteorioista. Hän on myös suuri nyrkkeilyfani ja käyttää runsaasti lajiin liittyviä viittauksia.
Elämä ja ura
Vinnie muutti lapsena Sisiliasta Yhdysvaltoihin ja aloitti räppäämisen 16-vuotiaana, jolloin hän alkoi tehdä musiikkia kellarissaan ystävänsä Stoupen kanssa. Kaksikko muodosti sittemmin räppäri Jus Allahin kanssa tunnetuimman projektinsa Jedi Mind Tricksin, joka on toiminut vaihtelevasti duona ja triona Vinnien ollessa ainoa pysyvä jäsen.
Vinnie kasvoi katolisessa perheessä mutta kääntyi aikuisiällä muslimiksi kiinnostuttuaan uskonnosta lukiotoverinsa kautta.
Vinnie kertoi ”Carry on Tradition” -EP:llä kamppailleensa mielenterveysongelmiensa kanssa lähes kaksikymmentä vuotta ja kappale ”Is Happiness Just A Word” kertoo hänen kokemuksistaan depersonalisaatiohäiriön ja syvän masennuksen kanssa.
Andrejan Zaharov
Andrejan (Adrian) Dmitrijevitš Zaharov (19. elokuuta (J: 8. elokuuta) 1761 Pietari – 8. syyskuuta (J: 27. elokuuta) 1811 Pietari) oli venäläinen arkkitehti. Hänen työnsä edustavat empiretyyliä.
Andrejan Zaharov syntyi virkamiehen perheeseen. Hän opiskeli Pietarin taideakatemiassa Aleksandr Kokorinovin ja Ivan Starovin johdolla vuosina 1767–1782 sekä Jean-François Chalgrinin johdolla Pariisissa vuosina 1782–1786. Vuodesta 1787 lähtien Zaharov toimi taideakatemian opettajana. Vuonna 1794 hänet nimitettiin sen akateemikoksi ja vuonna 1797 professoriksi.
Zaharov työskenteli aluksi Hatsinassa, jonne hän suunnitellut muun muassa Leijonasillan sekä eräitä palatsialueen rakennuksia. Vuonna 1805 hänet nimitettiin amiraliteetin pääarkkitehdiksi. Hänen päätyönsä on venäläisen empirearkkitehtuurin huippua edustava amiraliteetin rakennus Pietarissa. Zaharov suunnitteli myös maaseutukaupunkien kirkkoja ja julkisia rakennuksia.
Welcome to the Family
Welcome to the Family voi tarkoittaa seuraavia:
Piltuanjoki
Piltuanjoki on parikymmentä kilometriä pitkä pieni joki Pohjois-Pohjanmaalla. Se lähtee Utajärven kunnan Juorkunan kylän pohjoisosassa olevasta Kärkkäänjärvestä ja laskee Pudasjärven puolella Hetekylän takana Keinäsperällä Nuorittajokeen.
Kulku
Joki saa alkunsa Kärkkäänjärvestä ja laskee ensin pohjoiseen, mutta pääosin luoteeseen kohti Nuorittajokea. Joen molemmin puolen ovat suuret suot, etelässä Olvassuo ja pohjoisen puolella Oravisuo. Joki on siksi pääosin suvantoa, mutta muutamissa kangaspaikoissa on pieniä koskia kuten esimerkiksi Ketunpesämaan kohdalla Tammikoski, Saakeli, Lavittakoski ja Pitkäkoski. Samalla kohdalla on myös joen ylittävä kuorma-autoille tehty kahlaamo, toinen ylimenopaikka on lähellä Kärkkäänjärveä.
Veden ominaisuudet
Piltuanjoen koko vesistöalueen pinta-ala on 149,49 neliökilometriä ja järvisyys 1,31 %. Joen mitatut keskivirtaama- ja alivirtaamatilanteen väliset virtaamat, jolloin pohjavesipurkaumat ovat vielä suuria, ovat Piltuanjoessa 30–500 l/s. Sekä Nuorittajoki että Piltuanjoki kuuluvat Fennoskandian luonnontilaisiin jokireitteihin. Kesän 2001 Viinivaaran pohjavesimittauksissa Piltuanjoen vesi oli tumminta (väriarvo 200–350 mg/l Pt) joen suulla, mutta ravinne- ja humusmittauksissa jokivesi ei ollut Pohjois-Pohjanmaan ympäristökeskuksen vedenlaatuaineiston mukaan vesistöalueen keskitasoa huonompi, joskin vesistö on pääosin rehevää ja sen ravinteena on lähinnä typpeä. Pohjavesi vaikuttaa Piltuanjoen veden laatuun yläosalla, mutta vaikutus heikkenee alaosaa kohden samalla kun humuspitoisuus ja rauta- sekä fosforipitoisuudet suurenevat. Pohjaveden suurin vaikutus on joen alkulähteeseen Kärkkäänjärveen ja aivan joen yläosaan, missä sen korvaamiselle ei ole selvityksen mukaan realistisia vaihtoehtoja.
Käyttö
Piltuanjokeakin käytettiin aikoinaan uitossa, mutta pääosin se lienee ollut muutaman erämaatalon ja satunnaisten kalamiesten nautinta-alueena. Kärkkään eli Kauniskankaan talosta alavirtaan sijaitsivat Saunakankaan talo Kellarikankaalla ja Kavalan talo Kavalanmaassa.
Tätä nykyä Piltuanjokea pyritään kehittämään osana Olvassuon aluetta, Saunakankaalle on mm. rakennettu uusi autiotupa lähelle entistä talon paikkaa. Melojien ohella jokea voivat hyödyntää kalastajat ja sen varsille on rakennettu sekä ennen vanhaan että myöhemminkin eräkämppiä metsästäjien tarpeisiin.
Joen kalakantaan kuuluvat varsinkin tavanomaiset ahven ja hauki, mutta myös säyne. Erämaajokena, jonka varrelle ei mene joitakin vanhoja talvitien pohjia tai muutamaa heikosti näkyvää polkua lukuun ottamatta mitään kulku-uraa, Piltuanjoen kalat ovat ehkä tavallista kookkaampia.
Revilla Gigedon saaret
Revilla Gigedon saaret ovat saariryhmä Tyynellä valtamerellä. Ne kuuluvat Meksikolle ja sijaitsevat noin 600 kilometriä Kalifornian niemimaasta lounaaseen. Saarilla ei ollut ihmisasutusta ennen kuin espanjalaiset löytöretkeilijät löysivät ne 1500–1700-luvuilla. Nykyään saarilla on 259 asukasta ja ne ovat osa Coliman osavaltiota.
Ryhmä koostuu neljästä tuliperäisestä saaresta: Socorrosta, Clariónista, San Benedictosta ja Roca Partidasta. Socorro on saarista suurin. Sen pinta-ala on 132 km². Socorrossa on yksi kylä, jossa asuu 250 ihmistä. Clariónilla on sotilasvaruskunta, jolla on yhdeksän ihmistä. Muuten saaret ovat asumattomia. 150px|left|thumb|[[Socorronkyyhky (Zenaida graysoni) on yksi saariryhmän kotoperäisistä lajeista. Laji on kuitenkin hävinnyt luonnosta. Kuva eläintarhasta Louisvillessä.]] Espanjalaiset löytöretkeilijät löysivät ensimmäisen saaren, jonka he nimesivät Santo Toméksi (nykyään Socorro), 21. joulukuuta 1533. Neljän päivän kuluttua löydettiin myös toinen saari. Kaksi muuta saarta löydettiin vuonna 1779. Saaret on nimetty Revilla Gigedon kreivin (1740–1799), Uuden-Espanjan 53. varakuninkaan, mukaan. Vuonna 1957 Socorron saarelle perustettiin laivastotukikohta ja Clariónissa on pienempi meriosasto.
Revilla Gigedon saarilla on käynyt useita tutkijoita, kuten ornitologi Andrew Jackson Grayson.
Saarilla on monia kotoperäisiä kasvi- sekä eläinlajeja. Vuonna 2016 saaret lisättiin Unescon Maailmanperintöluetteloon, mutta saarten muuttamista turismille soveltuvaksi luonnonpuistoksi on ehdotettu.
Matti Kokkonen
Matti August Kokkonen (24. helmikuuta 1932 Rautalampi – 13. lokakuuta 1992 Rautalampi) oli suomalainen radiosähköttäjä ja kirjailija. Hän käytti myös nimimerkkiä Martti Nora.
Kokkosen vanhemmat olivat kansakoulunopettaja Martti Eino Vilhelm Kokkonen ja Kaisa Elmiina Kettunen. Hän oli naimisissa vuodesta 1957 kansakoulunopettaja Pirkko Marja Hyttisen kanssa.
1. heinäkuuta
1. heinäkuuta on gregoriaanisen kalenterin mukaan vuoden 182. päivä (183. päivä karkausvuonna). Vuodesta on jäljellä 183 päivää.
Juhlapäiviä
Katso myös: kalenteri ~ 30. kesäkuuta, 2. heinäkuuta
Monitahokas
300px|thumb|[[Kuutio on monitahokas. Kuvan kuution kärkiä ovat muun muassa E ja F. Särmä yhdistää kärkiä E ja F. Kärkien E, F, B ja A väliset särmät määrittävät tahkon.]] Monitahokas on kappale, jota rajoittaa monikulmioista koostuva yksinkertainen suljettu pinta. Monikulmiot ovat monitahokkaan tahkoja. Tahkojen leikkausviivoja kutsutaan särmiksi ja särmien leikkauspisteitä kärjiksi.
Monitahokas on konveksi (historiallisesti on käytetty myös termiä kupera), jos mitkä tahansa kaksi sen pinnan pistettä voidaan yhdistää janalla niin, että tämä jana ei käy monitahokkaan ulkopuolella. Muussa tapauksessa monitahokas on kovera.
Jos kaikki monitahokkaan tahkot ovat samanlaisia säännöllisiä monikulmioita monitahokas on säännöllinen. Tällaisia kappaleita on vain viisi erilaista: kuutio, säännöllinen tetraedri, oktaedri, dodekaedri ja ikosaedri. Muussa tapauksessa monitahokas on epäsäännöllinen. Niiden määrä ja muoto ovat rajoittamattomat.
Kaikille konvekseille monitahokkaille pätee Eulerin monitahokaslause: monitahokkaan tahkojen ja kärkien lukumäärien summa on särmien lukumäärä lisättynä kahdella. Itse asiassa lause pätee yleisemminkin. Konveksisuus ei ole tässä mitenkään oleellista, vaan se että monitahokkaassa ei saa olla reikiä kuten vaikkapa toruksessa. Tarkasti ottaen vaaditaan, että monitahokkaan pinnan genus on nolla.
Luettelo Maritta Kuulan kappaleista
Tämä on luettelo Maritta Kuulan levyttämistä kappaleista aakkosjärjestyksessä. Mukana ovat Maritta Kuulan soolotuotannon lisäksi hänen 500 kg lihaa -yhtyeen kanssa levyttämänsä kappaleet.
Luettelossa on kaikkiaan 114 kappaletta.
Kalium-argon-ajoitus
Kalium-argon-ajoitus (K-Ar-ajoitus) on iänmääritysmenetelmä, jolla ajoitetaan vanhoja fossiileja ja kivikerrostumia. Menetelmää käytetään erityisesti vanhojen kaliumpitoisten tulivuoren purkaustuotteina syntyneiden kivien iän määrittämiseen. Muita sopivia kiviä ovat savikivi, kiille ja evaporiitit. Kalium-argon-ajoitus ei sovellu alle 100 000–300 000 vuoden ikäisten kivien ajoittamiseen, sillä kaliumia ei ole nuorissa näytteissä ehtinyt hajota merkittäviä määriä.
Menetelmä
Maasta löydetystä kivestä mitataan argonin määrä massaspektrometrillä, samoin kaliumin määrä liekkifotometrillä tai atomiabsorptiospektrometrillä. Tällöin kivinäytteen ikä saadaan kaavasta
missä tK on kaliumin puoliintumisaika, Kf mitattu kaliumpitoisuus ja Arf mitattu argonpitoisuus. Erityisesti kannattaa huomata, ettei menetelmän soveltamiseksi ole tarpeen tehdä oletuksia kaliumin alkuperäisestä määrästä.
Yleensä kivessä on alkuperäinen argon-40 -konsentraatio, jolloin luotettavan ajanmäärityksen saamiseksi täytyy konstruoida isokrooni vertaamalla näyteisotooppien konsentraatioita stabiilin argon-36 :n konsentraatioon. Usein voidaan kuitenkin olettaa argonin initiaalisuhteen [40Ar/36Ar]0 olleen kiven syntyhetkellä saman 295,5 kuin mitä se on nykyään, jolloin isokrooni on mahdollista konstruoida yhden ainoan näytteen pohjalta.
Kalium-argon-menetelmä on virhelähteille altis niin kuin muutkin radioaktiivisen iänmääritysmenetelmät ja näytteitä on käsiteltävä huolella, varoen niiden altistumista esimerkiksi ilmakehän argonille. Ajoitusmenetelmän soveltaminen tuhoaa tutkittavan kivinäytteen, mikä tuo omia rajoitteitaan sen soveltamiseen.
K-Ar -ajoituksen kaava
K-Ar -ajoituksen kaava voidaan johtaa seuraavasti:
Oletetaan, että alun perin kivessä ei ole Ar-ytimiä. Kaliumatomien määrä P hetkellä t on hajoamislain avulla, missä alaindeksit A ja C osoittavat hajoamisvakion arvoa kaliumin hajotessa argoniksi ja kalsiumiksi. Vastaavasti argontyttärien määrä DA lisääntyy differentiaaliyhtälön mukaisesti. Sijoittamalla aiempi tähän saadaan
Tämä on 1. kertaluvun homogeeninen differentiaaliyhtälö. Erotetaan muuttujat, jolloin saadaan ratkaisu
Jos alkuehtona on, että tyttärien määrä hetkellä t=0 on D_A=0, saadaan integroimisvakion c0 arvoksi
Sijoitetaan tämä edelliseen ja käytetään P:n lauseketta kaliumin alkuperäisen määrän P0 ilmaisemiseksi:
Nyt voidaan ratkaista aika t, joka on kulunut hajoamisen alkamisesta:
Kirjoitetaan kaliumatomien ja argonatomien lukumäärät pitoisuuksina Kf ja Arf, sekä merkitään kaliumin kokonaishajoamisvakio, missä tK on kaliumin puoliintumisaika. Näin saadaan
missä vakio b kertoo kaliumin kokonaishajoamisvakion ja argoniksi muuttumisen osahajoamisvakion suhteen.
James Wilson
James Wilson voi tarkoittaa jotain seuraavista henkilöistä:
Annapurna Devi
Annapurna Devi (huhtikuu 1927 Maihar – 13. lokakuuta 2018 Mumbai ) oli intialainen surbaharinsoittaja. Hänen alkuperäinen nimensä oli Roshanara Khan. Hänen vanhempansa olivat Madanmanjari Devi ja muusikko Allauddin Khan, joka opetti sekä Annapurnaa että tämän veljeä Ali Akbar Khania. Allauddin Khanin oppilaisiin kuului myös Ravi Shankar, josta tuli Annapurna Devin ensimmäinen aviomies.
Elämä ja ura
Devi esiintyi usein miehensä kanssa festivaaleilla. 1940–50-luvuilla hän oli virtuoosin maineessa, mutta hän luopui esiintymisestä 1950-luvun puolessavälissä. Hän pitkälti eristäytyi ulkomaailmasta eikä enää sallinut kuvaamistaan. Eristäytymisen taustalla oli uskonnollinen vala. Vuonna 1977 Devi sai Intian hallitukselta Padma Bhushanin, mutta ei ottanut sitä julkisesti vastaan vaan se toimitettiin hänen kotiinsa. Vuonna 1991 Deville myönnettiin maan korkein tunnustus esiintyville taiteilijoille, Sangeet Natak Akademin palkinto. Devi ei uransa aikana tehnyt lainkaan ammattimaisia levytyksiä.
Devi ja Shankar erosivat epävirallisesti jo vuonna 1956, mutta muodollisesti vasta 1980. Osapuolet esittivät avioliiton ongelmista ristiriitaisia kuvauksia. Shankarin mukaan Devi ei ehkä pitänyt julkisuudesta, mitä hän luonnehti surulliseksi, koska piti Deviä "fantastisena muusikkona". Kummankaan osapuolen mukaan kyse ei ollut rakkausavioliitosta, ja Shankarilla oli samanaikaisesti muita rakkaussuhteita. Shankar väitti Raga Mala -kirjassa parin pojan Shubhendran vuonna 1980 soittaneen toivottoman kuuloisena Shankarille ja anelleen tätä ottamaan pojan pois äitinsä vaikutuspiiristä. Shankarin mukaan poika oli tehnyt itsemurhayrityksen unilääkkeillä. Devi raivostui Shankarin kuvauksista, jotka liittyivät itsemurhayritykseen ja avioliiton dynamiikkaan. Vuonna 2000 hän antoikin haastattelun, jossa syytti Shankarin kateutta suhteen epäonnistumisesta. Samalla hän kertoi, ettei juuri pitänyt esiintymisestä vaan omistautui mieluummin hengellisille harjoituksille. Hän myös syytti Shankaria yhteisen pojan epäoikeudenmukaisesta kohtelusta.
Esiintymisuransa päätettyään Devi otti oppilaita vastaan. Vuonna 1982 hän solmi toisen avioliiton oppilaansa Rooshikumar Pandyan kanssa. Devin muiden opiskelijoiden joukossa olivat Nikhil Banerjee, Hariprasad Chaurasia ja Devin sisaruksenpoika Aashish Khan. Devin toinen mies kuoli vuonna 2013. Devin ja Shankarin poika Shubhendra oli kuollut keuhkokuumeeseen jo vuonna 1992.
Devi salli poikkeuksellisesti George Harrisonin kuulevan ulkopuolisena soittoaan. Myös kirjoittaja Reginald Massey sai luvan olla läsnä Devin pitämällä oppitunnilla.
Vuonna 2014 Times of India ilmoitti Devin sairastavan Parkinsonin tautia ja lopettaneen opettamisen jo kauan sitten.
Maamestari
Maamestari oli Saksalaisen ritarikunnan hallitsemilla alueilla suurmestarin alaisuudessa toiminut alueellinen käskynhaltija. Merkittävin maamestari toimi Liivinmaalla. Etelä-Liivinmaalla olleet ritarikunnan alueet luovutettiin Puolan hallintaan 1559–1561 ja alueen viimeinen maamestari Gotthard Kettler (k. 1587) jäi Kuurinmaan herttuaksi luopuen maamestarin arvostaan 1561.
Lähteet
Deutscher Orden
Kerrasta poikki (albumi)
Kerrasta poikki on suomalaisen Tarja Ylitalon studioalbumi vuodelta 1980. Se on Ylitalon esikoisalbumi.
Jäätävää satoa
Jäätävää satoa (The Ice Harvest) on Harold Ramisin ohjaama yhdysvaltalainen rikoskomedia vuodelta 2005. Sen pääosia esittävät John Cusack ja Billy Bob Thornton. Elokuva pohjautuu Scott Phillipsin vuonna 2000 kirjoittamaan dekkariin, jonka pohjalta käsikirjoituksen on laatinut ohjaajanakin nimeä saanut Robert Benton.
Arvioita
Turun Sanomien Tapani Maskula kehui Bentonin käsikirjoitusta, mutta piti Ramisia tusinaohjaajana. Hänestä juonikuviot eivät kuitenkaan riitä täyttämään edes elokuvan nykymitassa lyhyehköä puolentoista tunnin mittaa.
Nueva canción
Nueva canción on 1960-luvulla Chilessä syntynyt yhteiskunnallinen laululiike, joka levisi nopeasti koko latinalaiseen Amerikkaan sekä myös Espanjaan ja Portugaliin. Sillä oli merkittävä vaikutus alueen maissa 1960–1970-luvuilla kansan parissa tapahtuneeseen poliittiseen ja sosiaaliseen heräämiseen.
Vasemmistolaisuutensa vuoksi nueva canciónin edustajia vainottiin Etelä-Amerikan sotilasdiktatuureissa. Tunnetuin uhri oli vuonna 1973 Chilen sotilasvallankaappauksen yhteydessä murhattu Víctor Jara. Muita tunnettuja artisteja ovat muun muassa argentiinalainen Mercedes Sosa, brasilialainen Gilberto Gil, chileläiset Violeta Parra, Rolando Alarcón, runoilija Pablo Neruda sekä kuubalaiset Carlos Puebla ja Silvio Rodríguez. Tunnettuihin yhtyeisiin kuuluivat chileläiset Quilapayún ja Inti-Illimani.
Nueva canciónilla oli vaikutusta myös Suomessa 1960–1970-lukujen vaihteessa syntyneeseen poliittiseen laululiikkeeseen, jossa mukana olleet artistit esittivät ja levyttivät lukuisia latinalaisesta Amerikasta peräisin olevia kappaleita.
Kuivamuuri
thumb|Luonnonkivistä rakennettu kiviaita Vierevin hautausmaalla [[Parikkalassa.]] pienoiskuva|Vuonna 2008 rekonstruoitu Telataipaleen kanava [[Sulkava|Sulkavalla. Kanavalla käytettiin kylmämuuritekniikkaa.]] Kuivamuuri eli ”kylmämuuri” on kivistä muodostettu rakenne, jossa luonnonkivet ladotaan muuriksi limittämällä ne toisiinsa ilman mitään sideainetta kuten laastia.
Laastin tai muun sideaineen avulla muurattu muuri on laastimuuri.
Suomessa on säilynyt muutama kylmämuuritekniikalla tehty museosilta: Espoon kartanon Sågbron, Muntin, Tuovilan, Lapijoen ja Enonkosken kiviholvisillat sekä Harrströmin kivinen palkkisilta. Myös Sågbron viereinen museosiltakokoelmaan kuulumaton Qvarnbro on tehty kylmämuuritekniikalla.
Rakenne
Kuivamuurissa kivet koskettavat toisiaan ja mitä suurempi kosketuspinta on, sitä lujempi rakenteesta muodostuu.
Kiven pystysuoria pintoja kutsutaan nousupinnoiksi, vaakasuoria makuupinnoiksi ja ulospäinnäkyvää julkipinnaksi. Muurin suuntaisesti asetettu kivi on juoksukivi ja sitä kohtisuoraan sidekivi. Ainoastaan juoksukivistä ladottu kerros on juoksukerros ja sidekivikerros muodostaa sidekerroksen.
Historia
Vanhinta rakennetta edustaa kyklooppimuuri, jossa käsittelemättömistä luonnonkivistä rakennettiin seinä kokonaan ilman sideainetta. Joskus saumojen saumausaineena saatettiin käyttää savea tai esimerkiksi sammalta. Mykeneläisellä ajalla suurista kivistä rakennettiin tiivistämällä kyklooppimuureja.
Kehittyneempää astetta edustivat harkkomuurit, jossa kiviharkot eli kvaaderit oli hakattu viideltä tai kaikilta sivuiltaan muotoon ja pysyivät omalla painollaan tai metallisten kiinnikkeiden avulla paikoillaan seinärakenteessa.
Käyttökohteet
Kylmämuuritekniikalla on Suomessa rakennettu perinteisesti kiviaitoja, siltoja, viljamakasiineja ja myllyjen patorakenteita. Käyttökohteita ovat hautausmaiden ja vanhojen peltotilkkujen ympärillä kulkevat kiviaidat. Kivinavettojen ja sakastien perusmuurit on usein alun perin rakennettu kylmämuurina ja tiivistetty vasta myöhemmin. Tällainen muuri ladottiin usein erittäin paksuksi, koska kivi oli seinän ainoa eristekerros. Maataloudessa kiviaitaa saatettiin vielä korottaa rakentamalla sen päälle riukuaita.
Aiheesta muualla
Dry stone Muretto a secco
Karl-Gustav Kaisla
Karl-Gustav Kaisla (4. lokakuuta 1943 Helsinki – 21. syyskuuta 2012 Helsinki) oli suomalainen jääkiekkoerotuomari. Hän on ansioituneimpia suomalaisia erotuomareita. Hän vihelsi SM-sarjassa ja -liigassa vuosina 1970–1990 yhteensä 515 ottelua. Päättäessään uransa hän oli ainoa yli 500 jääkiekon pääsarjaottelua tuominnut suomalainen erotuomari. Hän toimi SM-liigassa myös erotuomarikouluttajana ja otteluvalvojana. Kaisla valittiin urallaan kolme kertaa SM-liigan parhaaksi erotuomariksi ja hän on Suomen Jääkiekkoleijona numero 73.
Kaisla tuomaroi kolmissa MM-kisoissa ja kerran olympialaisissa. Vuoden 1980 talviolympialaisissa hän toimi päätuomarina kuuluisassa ”Miracle on Ice” -ottelussa, jossa Yhdysvallat voitti Neuvostoliiton 4–3.
Kaisla kuoli syyskuussa 2012 vaikean sairauden uuvuttamana, minkä johdosta 22. syyskuuta pelatut SM-liigan sarjapelit aloitettiin hiljaisella hetkellä Kaislan muistoksi.
Karl-Gustavin poika Jan-Erik Kaisla on entinen jääkiekkomaalivahti, joka pelasi Kiekko-Vantaassa kevääseen 2010 asti. Toinen poika Tom Kaisla pelasi puolustajana Kiekko-Vantaassa kausilla 1994–1996.
Operaatio Chastise
pienoiskuva|Möhnen murtunut pato päivää operaatio Chastisen jälkeen. pienoiskuva|Operaatio Chastisen aikana osittain tuhottu Ederin pato [[Saksassa. Kuva vuodelta 2004.]]
Ensimmäiset suunnitelmat patojen tuhoamiseksi
Jo vuonna 1937 Britannian ilmavoimat oli kiinnostunut Ruhrin teollisuusalueen patojen tuhoamisesta. Tuhoamalla padot Britannian ilmavoimat päätteli voivansa lamaannuttaa suuren osan Saksan sotateollisuudesta, joka oli hyvin riippuvainen patojensa tuottamasta energiasta. Operaatiota ei kuitenkaan ollut vielä siihen aikaan mahdollista, koska valtavien patojen tuhoaminen olisi vaatinut valtavat määrät räjähdysainetta, jonka kuljettaminen padolle olisi ollut lähes mahdotonta. Patoja ei siis voinut tuhota perinteisillä aseilla tai menetelmillä, minkä vuoksi suunnitelman toteuttaminen ei edennyt. Lisäksi siihen aikaan oli rauha.
Ruhrin alueella vuonna 1939 ylipormestari Dillgardt huomasi patojen olevan mahdollinen strateginen maali. Häneen oli tehnyt vaikutuksen Camille Rougeronin teos nimeltä Pommien kirous, jossa tätä mahdollisuutta oli pohdittu. Dillgardt arvioi oikein, että mahdollinen pommitus tehtäisiin toukokuussa, jolloin veden pinta olisi korkeimmillaan.
Dillgardt kirjoitti useita kertoja Saksan asevoimille vaatien ilmatorjuntatykistöä, torpedoverkkoja, sulkupalloja ja savutuslaitteita. Huolta ei otettu vakavasti, vaikka alueelle sijoitettiin tilapäisesti joitakin ilmatorjuntatykkejä hänen rauhoittamisekseen. Lopulta tuntemattomaksi jäänyt kenraali lähetti jyrkän vastauksen, jossa totesi peitetysti ”jatkuvan veden korkeuden ilmoittamisen tarpeettomaksi”. Padoille sijoitettiin muodollisesti muutamia 20 mm:n tykkejä.
Barnes Wallisin uudentyyppiset pommit
pienoiskuva|left|Wallisin pommi. Imperial War Museum Duxford. pienoiskuva|upright=1.6|left|Pommin käyttötapa ja valojen toimintaperiaate.
Ilma-alusten ja lentokoneiden suunnittelija Barnes Wallis laati vuonna 1941 117 sivua käsittävän muistion natsi-Saksan sodankäymisen vaikeuttamisesta. Hänen päätelmiensä mukaan Saksan koko sodankäynti pohjautui ensisijaisesti teollisuuteen, joka taas pohjautui luonnonvoimien hyödyntämiseen. Wallisin mukaan oli tärkeää päästä hyökkäämään jo ketjun ensimmäistä lenkkiä, luonnonvoimien hyödyntämistä, vastaan. Britannian ilmavoimilta puuttui kuitenkin pommityyppi, jolla pystyttäisiin iskemään patoja tai kaivoksia vastaan, joten kenraalikunta näki Wallisin suunnitelmat epärealistisina.
Vuonna 1942 Wallis sai ajatuksen uudentyyppisestä pommista, jolla olisi mahdollisuus tuhota massiivisia patoja. Perusajatuksena oli se, että aivan kiinni padon betoniseinässä räjähtävä pommi voi olla selvästi pienempi kuin kauempana räjähtävä. Edelleen hän havaitsi, että lähellä patoa veteen uppoava pommi lähestyy vajotessaan patoa. Ratkaisuksi pommin pudottamiseen lähelle patoa muodostui pudotus tarkalta korkeudelta ja etäisyydeltä. Lieriömäinen pommi saatettaisiin pyörivään liikkeeseen jolloin se kimpoaisi veden pinnalla muutaman kerran hidastuen ja vajoten juuri ennen patomuuria. Mikäli korkeus ja etäisyys eivät ole tarkkoja, pommi joko uppoaa liian aikaisin tehottomana tai törmää patoon juuri lentokoneen ollessa sen yläpuolella.
Patojen tuhoaminen
Toukokuun 17. päivää edeltävänä yönä 617. laivue hyökkäsi patoja vastaan 19 tehtävään muunnetun Avro Lancaster -koneen voimalla. Koneissa ei ollut tavanomaista pommikuilua. Sen paikalla oli pommin ripustin ja pyöritysmekanismi. Pommin pyörittämiseen käytettiin moottoria, joka normaalisti liikutti kahden konekiväärin keskitornia, joka nyt oli poistettu.
Ilmatorjunnasta huolimatta Hollannin ylilento onnistui ja pian lentokoneet aloittivat hyökkäyksensä patojen tuhoamiseksi. Möhnen patoa vastaan pudotettu ensimmäinen pommi jäi lyhyeksi, eikä aiheuttanut räjähtäessään padolle vahinkoa. Useita pommeja pudotettiin ja vasta viides mursi padon betonimuurin.
Seuraavaksi hyökättiin Ederin patoa vastaan. Muutaman yrityksen jälkeen sekin murtui.
Sorpen patoa vastaan jäi vain pari pommia, joista yksi osui, mutta ei rikkonut patoa.
Virallisesti patojen tuhoaminen vaati 1 294 kuolonuhria, joista puoli tuhatta oli saksalaisia ja noin kuusisataa itäisestä Euroopasta kotoisin olevia työläisiä. 617. laivue menetti yhdeksän Lancasteria, joiden miehistöistä 53 menetti operaatiossa henkensä ja kolme vangittiin.
Pommitustehtävä onnistui, mutta saksalaiset korjasivat padot siten, että jo kesäkuun lopussa ne tuottivat taas sähköä. Siten varsinainen vaikutus jäi pieneksi. Epäsuorat vaikutukset sen sijaan olivat merkittävämpiä. Näitä olivat häiriöt ruoan tuotannossa viljelysmaan ja karjan tuhouduttua, moraalinen vaikutus molemmin puolin sekä Wallisin kasvanut arvostus, joka johti viiden (Tallboy) ja kymmenen (Grand Slam) tonnin pommien valmistukseen.
Populaarikulttuuri
Brittiläisen ITV-televisioyhtiön tuottamaan sarjan Foylen sota jaksossa ”Pikku pakolainen” esitetään rekonstruktiona miinan harjoituspudotuksia. Mukaan on liitetty myös alkuperäistä sodan aikaista arkistofilmiä.
Muurigekko
Muurigekko (Tarentola mauritanica) on gekkojen heimoon kuuluva laji. Se on sukua aavikkogekolle (Tarentola deserti). Muurigekko liikkuu öisin.
Ulkonäkö ja koko
Muurigekko on Euroopan gekkolajeista suurin ja yksilön pituus on noin 10–15 cm. Vartalo on rakenteeltaan tukeva ja litteä. Pää on leveä. Väriltään muurigekko on harmaanruskea. Pitkin vartaloa on piikkimäisiä kyhmyjä. Leveäpäisissä varpaissa on tarttumalevyt.
Mesopotamian mytologia
Mesopotamian mytologia: Mesopotamiassa Eufratin ja Tigrisin välissä suunnilleen nykyisen Irakin alueella kukoistaneet Sumerin, Akkadin, Assyrian ja Babylonian valtiot tuottivat historiansa aikaan uskontoon liittyviä taruja, joista osa periytyi myöhemmille kansoille. Mesopotamian sivistyksen perustajina pidetyillä sumereilla oli monijumalainen uskonto, jossa jumalat ja jumalattaret muistuttivat ihmistä. Myöhemmin tämä esiintyi Kreikan ja Rooman jumaltaruissa. Mesopotamian mytologiassa oli myös luomiskertomus, vedenpaisumustaru, paratiisi ja Babylonin torni, jotka osin muistuttavat Vanhan Testamentin vastaavia tarinoita. Nämä kaksi kertomusta on löydetty myös varhaisen Eblan kaupungin savitauluista.
Muurigekko
Levinneisyys ja elinympäristö
Muurigekkoa tavataan Etelä-Euroopassa, Kanarialla ja Pohjois-Afrikassa. Sitä esiintyy lähinnä rannikkojen kuivilla ja lämpimillä alueilla.
Lisääntyminen
Muurigekko munii vuodessa yhdestä kuuteen kertaa yleensä kaksi munaa kerralla.
Ravinto
Laji syö hyönteisiä ja hämähäkkejä.
Mandé Sidibé
Mandé Sidibé (20. tammikuuta 1940 Bafoulabé – 25. elokuuta 2009 Neuilly-sur-Seine ) oli malilainen taloustieteilijä ja poliitikko. Hän toimi maan pääministerinä vuosina 2000–2002.
Sidibé syntyi Ranskan armeijan upseerin perheeseen. Opiskeltuaan Terrasson de Fougères -lyseossa Sidibé suoritti ylioppilastutkintonsa Bordeauxissa ja taloustieteen yliopistotutkinnon Pariisissa vuonna 1965. Vuonna 1974 hän suoritti MBA-tutkinnon George Washingtonin yliopistossa Yhdysvalloissa.
Sidibé työskenteli Malin keskuspankissa, Kansainvälisessä valuuttarahastossa vuosina 1967–1985 ja Länsi-Afrikan keskuspankissa BCEAO:ssa vuosina 1985–1995. Hän toimi presidentti Alpha Oumar Konarén neuvonantajana vuodesta 1996 ja Malin pääministerinä vuosina 2000–2002.
Sidibé oli Adéma-PASJ -puolueen jäsen, mutta hän asettui itsenäiseksi ehdokkaaksi vuoden 2002 presidentinvaaleissa. Hän sai ensimmäisellä kierroksella 2,01 prosenttia äänistä ja kannatti toisella kierroksella Amadou Toumani Touréa.
Entinen pääministeri Modibo Sidibé on Mandé Sidibén veli ja entinen ministeri Sy Oumou Louise Sidibé hänen sisarensa.
Grand Designs – unelma-asunnot
Grand Designs – unelma-asunnot on brittiläinen vuodesta 1999 tuotettu televisio­sarja, jossa esitellään erikoisia, haastavia ja arkkiteh­tonisesti näyttäviä pientalo- ja yksityis­asunto­hankkeita eri puolilta Britanniaa ja manner-Eurooppaa. Sarjaa tuottaa Boundless Productions ja Britanniassa sitä lähettää Channel 4. Suomessa sarjaa ovat esittäneet MTV3 ja AVA.
Ohjelmasarjan juontajana on alusta asti toiminut Kevin McCloud.
Formaatti
Kaikki sarjan jaksot noudattavat enemmän tai vähemmän samaa rakennetta. McCloud tapaa hankkeen suunnittelu­vaiheessa rakentaja- tai remontoija­perheen, usein myös arkkitehdin, ja keskustelee heidän aikeistaan nostaen esiin mahdollisia ongelmia. Tietokoneella tehty kolmi­ulotteinen malli esittelee suunnitelman tv-katsojille. Kun työmaa saadaan alulle, McCloud vierailee siellä yhden tai useamman kerran ja esiin nostetaan hankkeeseen liittyviä ongelmia ja haasteita: lupien saantia, naapureiden valituksia, budjetin ylityksiä, rahoitus­vaikeuksia, urakoijan tai tavaran­toimittajien aiheuttamia aikataulu­pettymyksiä jne. Lisäksi McCloud usein puhuu kameralle esitellen jotakin tiettyä ratkaisua kohteessa. Kunkin jakson lopussa McCloud vierailee kohteessa, kun se on jo täysin tai melkein valmis. Jos hanke viivästyy, hän palaa kohteeseen jossakin myöhemmässä jaksossa.
Grand Designs -sarjassa on esitelty sekä erikoista arkkitehtuuria edustavia uudis­rakennuksia että rakennusten käyttö­tarkoituksen muutoksia esimerkiksi vesitornista tai navetasta perhe­asunnoksi. Joidenkin kohteiden perusideana on kestävä kehitys, joidenkin taas häpeilemätön ylellisyyden ja erikoisuuden tavoittelu.
Näyttelytoiminta
Sarjan pohjalta on ryhdytty pitämään rakennus­tekniikkaa esitteleviä vuosittaisia näyttelyitä Lontoossa ja Birminghamissa. Yhdeksän päivää kestänyt Grand Designs Live 2008 keräsi Lontooseen yli 100 000 vierasta. Näyttelystä televisioitiin suorat lähetykset Grand Designs Live: Today ja Grand Designs Live.
Sarja muissa maissa
Grand Designs -sarjaa on esitetty Britannian ja Suomen lisäksi Alankomaissa, Australiassa, Etelä-Afrikassa, Iranissa, Italiassa, Kanadassa, Norjassa, Ranskassa, Romaniassa, Ruotsissa, Saksassa, Sloveniassa, Taiwanissa, Tanskassa ja Uudessa-Seelannissa.
Sarjan spin-offeja
Sarjan pohjalta ja oheen on syntynyt myös erillisiä aihepiiriä sivuavia spin-off-sarjoja:
Frans Jousi
Frans Oskar Jousi (26. toukokuuta 1890 Tampere – 17. marraskuuta 1931 Tampere) oli suomalainen rakennusmestari joka suunnitteli 1920-luvulla useita rakennuksia tamperelaiselle Osuusliike Voimalle.
Frans Jousi valmistui Tampereen teollisuuskoulusta vuonna 1915. Hän työskenteli sitten piirtäjänä Uudenmaan läänin maanviljelysseuran, arkkitehti Georg Schreckin ja rakennusmestari Heikki Tiitolan palveluksessa. Vuodesta 1920 alkaen Jousi oli Osuusliike Voiman rakennustoimiston johtajana ja liikkeen kiinteistöjen isännöitsijänä.
Jousi suunnitteli 1920-luvulla Tampereelle useita punatiilisiä pelkistettyä klassismia edustavia rakennuksia. Jousen suunnittelemista rakennuksista tunnetuin on vuonna 1920 Tammelantorin itälaitaan valmistunut Tammelan Voiman nelikerroksinen asuin- ja liiketalo.
Olavi Henriksson
Olavi Vilhelm Henriksson (17. toukokuuta 1925 Helsinki – 22. joulukuuta 1994 Ypäjä) oli suomalainen kirjailija. Hänen kolmas romaaninsa Miekkatanssi voitti ensimmäisen palkinnon historiallisen romaanin kirjoituskilpailussa Gummerus-kustantamon juhlavuonna 1972.
Kvadrupolimagneetti
Kvadrupolimagneetti, eli nelinapainen magneetti koostuu neljästä magneetista siten, että kahden magneetin pohjoisnavat ovat toisiaan vastapäätä ja samoin kahden muun magneetin etelänavat. Magneetit on siis sijoitettu siten, että vierekkäisten magneettien kvadrupolin keskustaan osoittavat navat ovat vastakkaiset. Keskellä kvadrupolia magneettikenttä on nolla. Keskipisteen ulkopuolella magneettikenttä kasvaa voimakkaasti radiaaliseen suuntaan.
150px|thumb|left|Vierailijoille näytillä oleva [[synkrotronin kvadrupolimagneetti Australiassa.]] Kvadrupolimagneetteja käytetään muun muassa hiukkaskiihdyttimissä ja synkrotroneissa varattujen hiukkasten fokusoinnissa. Varatut hiukkaset kokevat magneettikentässä Lorentzin voiman ja niiden rata muuttuu. Kvadrupolimagneetti toimii osittain samoin kuin valoa taivuttavat linssit optiikassa. Kvadrupolimagneetti ei kuitenkaan voi fokusoida varattuja hiukkasia sekä pysty- että vaakasuunnassa kuten optinen linssi vaan sen vaikutus hiukkasiin on yhdessä suunnassa kokoava ja toisessa hajottava. Käyttämällä useita kvadrupolimagneetteja tietyn välimatkan päässä toisistaan, voidaan hiukkasjoukkoa fokusoida molemmissa suunnissa.
Kvadrupolimagneetteja voidaan käyttää myös ohjaamaan neutronien lentorataa, sillä neutroneilla on magneettinen momentti, vaikkei niillä olekaan varausta.
Tuffikeila
thumb|[[S P Crater -niminen tuhkakartio Arizonassa.]] Tuffikeila tai tuhkakartio on tulivuorityyppi. Se koostuu irtonaisesta purkauksessa ilmaan lentäneestä materiaalista. Koostumukseltaan tuhkakartiot ovat yleensä basalttisia. Kun kaasupitoinen basalttinen magma purkautuu kraatterista, se jäähtyy ja rikkoutuu purkauksen aikana muodostaen monimuotosia kappaleita. Tuhkakartion muodostumista seuraa usein rauhallisempi laavapurkausvaihe, kun kaasujen pitoisuus magmassa laskee räjähdyspurkausvaiheen jälkeen. Tuhkakartiot ovat harvoin muutamaa sataa metriä korkeampia. Esimerkiksi Eldfell on tuhkakartio Islannissa. Se muodostui noin puoli vuotta kestäneen purkauksen aikana vuonna 1973.
Memoriaali
Memoriaali tarkoittaa alun perin kirjallista lausuntoa, virkakirjelmää, hakemusta, anomusta tai pohjapöytäkirjaa. Se tulee ranskan sanasta mémorial, joka taas juontaa juurensa latinan sanasta memoria (muisti).
Muistomerkki
Ilmeisesti nykyään sanaa käytetään ulkomaisten kielten vaikutuksesta myös tarkoittamaan jonkun henkilön tai asian muistoksi tehtyä esinettä tai veistosta eli muistomerkkiä.
Katie Hoff
Kathryn Elise ”Katie” Hoff (s. 3. kesäkuuta 1989 Stanford, Kalifornia) on yhdysvaltalainen uimari ja olympiamitalisti.
Hoff valittiin edustamaan Yhdysvaltoja kesäolympialaisiin 2004 Ateenaan. Siellä hän sijoittui seitsemänneksi 200 metrin sekauinnissa ja 17:nneksi 400 metrin sekauinnissa. Saman vuoden Indianapolisin lyhyen radan MM-kisoissa hän sai hopeaa 400 metrin sekauinnissa ja pronssia 200 metrin sekauinnissa.
Vuonna 2005 pitkän radan MM-kilpailuissa Montrealissa Hoff voitti 200 ja 400 metrin sekauinnit sekä myös 4 × 200 metrin vapaauintiviestin Yhdysvaltojen joukkueessa. Vuonna 2007 pitkän radan MM-kilpailuissa Melbournessa hän voitti samat matkat kuin edelliselläkin kerralla. Lisäksi hän teki uuden maailmanennätyksen 400 metrillä. Victorian Tyynenmeren-mestaruuskilpailuissa 2006 hän voitti kultaa 200 metrin vapaauinnissa, 400 metrin sekauinnissa ja 4 × 200 metrin vapaauintiviestissä sekä sai hopeaa 400 metrin vapaauinnissa ja 200 metrin sekauinnissa.
Ensimmäisen olympiamitalinsa Hoff voitti Pekingissä 2008, kun hän sijoittui pronssille 400 metrin sekauinnissa. Toisessa lajissaan Hoff kirkasti mitalinsa hopeaksi, kun hän hävisi täpärästi brittiläiselle Rebecca Adlingtonille 400 metrin vapaauinnin finaalissa. Hän kuului lisäksi Yhdysvaltojen pronssijoukkueeseen 4 × 200 metrin vapaauintiviestissä sekä sijoittui neljänneksi 200 metrin vapaa- ja sekauinnissa.
Hoff voitti Irvinen Tyynenmeren-mestaruuskilpailuissa 2010 kultaa 4 × 200 metrin vapaauinnissa. Saman vuoden Dubain lyhyen radan MM-kilpailuissa hän voitti mestaruuden 400 metrin vapaauinnissa sekä sai hopeaa 200 metrin ja 4 × 100 metrin vapaauinnissa. Shanghain MM-kilpailuissa 2011 hän sai kultaa 4 × 200 metrin vapaauintiviestissä.
AHL-kausi 2012–2013
AHL-kausi 2012-13 oli AHL-liigan 77. kausi. Runkosarja alkoi 12. lokakuuta 2012, ja päättyi 21. huhtikuuta 2013. Pudotuspelit ja Calder Cupin voitti Grand Rapids Griffins.
Runkosarja
'' Joukkue voitti divisioonansa ja pääsi pudotuspeleihin Joukkue pääsi pudotuspeleihin Joukkue ei päässyt pudotuspeleihin''
Britannian Grand Prix 1964
Britannian Grand Prix 1964 oli Formula 1 -sarjan MM-osakilpailu, joka ajettiin 11. heinäkuuta 1964 Brands Hatchin radalla. GP oli ensimmäinen Brands Hatchin radalla ajettu MM-sarjan kilpailu ja kauden viides. Sen voitti paalupaikalta lähtenyt Jim Clark, jolle voitto oli kauden kolmas. Hän ajoi myös kilpailun nopeimman kierroksen.
Wheels of Steel
Wheels of Steel on hard rock/heavy metal -yhtye Saxonin 5. toukokuuta vuonna 1980 julkaistu toinen albumi. Se saavutti Britannian albumilistalla viidennen sijan.
Kappaleet
Kaikki kappaleet: Byford/Quinn/Oliver/Dawson/Gill
Milonoff
Milonoff on muun muassa seuraavien suomalaisten henkilöiden sukunimi:
Notting Hill (elokuva)
Notting Hill on Roger Michellin ohjaama brittiläinen romanttinen komedia, joka sai ensi-iltansa 13. toukokuuta 1999. Elokuvan tapahtumat sijoittuvat nimensä mukaisesti Lontoon Notting Hillin kaupunginosaan. Käsikirjoittaja Richard Curtis kirjoitti aiemmin elokuvan Neljät häät ja yhdet hautajaiset, jossa Hugh Grant ja tuottaja Duncan Kenworthy olivat myös mukana.
Juoni
Thacker tapaa Hollywoodin tähtinäyttelijä Anna Scottin (Julia Roberts), kun tämä astuu hänen kirjakauppaansa ostaakseen kirjan. Vain hetkeä myöhemmin he törmäävät toisiinsa kadulla, minkä seurauksena Will kaataa appelsiinimehunsa heidän kummankin päälle. Will tarjoaa Annalle mahdollisuutta vaihtaa vaatteensa kadun toisella puolella olevassa asunnossaan. Anna suostuu, ja vaihdettuaan vaatteensa hän yllättää Willin suutelemalla tätä. He alkavat tuntea vetoa toisiinsa.